DCC ยอดขายกระเบื้องหด! ฉุดกำไร Q1 วูบ 36% เหลือ 339 ล้าน
DCC ยอดขายกระเบื้องหด-ค่าใช้จ่ายบริหารเพิ่ม ฉุดกำไรไตรมาส 1/66 วูบ 36% เหลือ 339 ล้านบาท จากช่วงเดียวกันของปีก่อน 534 ล้านบาท  
DCC ยอดขายกระเบื้องหด-ค่าใช้จ่ายบริหารเพิ่ม ฉุดกำไร Q1/66 วูบ 36% เหลือ 339 ล้าน
9 พ.ค. 2566

บริษัท ไดนาสตี้เซรามิค จำกัด (มหาชน) หรือ DCC รายงานผลการดำเนินงานไตรมาส 1 สิ้นสุดวันที่ 31 มีนาคม 2566

ผลการดำเนินงานไตรมาสที่ 1/2566 สิ้นสุดวันที่ 31 มีนาคม 2566 เทียบกับงวดเดียวกันกับปีก่อน มียอดขายสินค้ารวม 2,214.8 ล้านบาท ลดลง 179.9 ล้านบาท หรือร้อยละ 7.5 จากปริมาณขายเฉพาะกระเบื้อง 13.7 ล้านตรม. ลดลงร้อยละ 8.2 ราคาขายเฉลี่ยลดลงร้อยละ 0.6 ปริมาณผลิตกระเบื้อง 12.5 ล้านตรม. ลดลงร้อยละ 5.9 ทำให้มีอัตรากำไรขั้นต้นอยู่ที่ร้อยละ 37.3 ลดลงจากปีก่อนที่มีกำไรขั้นต้นร้อยละ 44.2 รายได้อื่นรวม 13.4 ล้านบาท ลดลง 9.7 ล้านบาท หรือร้อยละ 42.1 ส่วนหนึ่งจากรายได้พื้นที่เช่าสาขาลดลง 5.7 ล้านบาท หรือร้อยละ 33.2
ขณะที่ค่าใช้จ่ายในการบริหารเพิ่มขึ้น 4.0 ล้านบาท หรือร้อยละ 2.0 ส่วนหนึ่งจากค่าไฟฟ้าที่มีการปรับคำ FT ทำให้ค่าไฟฟ้าเพิ่มสูงขึ้นจากไตรมาสที่ 1/2565 จำนวน 2.5 ล้านบาทหรือร้อยละ 37.2 ด้านต้นทุนทางการเงินเพิ่มขึ้น 3.8 ล้านบาทหรือ ร้อยละ 108.6 จากบัญชีเงินกู้ยืมระยะสั้นที่เพิ่มขึ้น เทียบจากงวดเดียวกันกับปีก่อนจำนวน 750.0 ล้านบาท